EL CINEMA CLÀSSIC ESTRENA NOU CICLE DEDICAT AL REALITZADOR GUÉDIGUIAN
Sin fecha

Una vegada conclòs el cicle dedicat als últims Goya del cinema espanyol, amb un gran èxit d’assistència, l’Associació d’Amics del Cinema Clàssic anuncia un nou cicle dedicat al realitzador francés Robert Guédiguian. Es tracta d’un cineasta que treballa amb un equip fix de col·laboradors, entre ells la seua esposa Ariane Ascaride, en la seua ciutat natal de Marsella, i que proposa una sèrie d’històries en les quals els sentiments i la consciència social es troben en el mateix plànol del relat.La primera projecció serà el diumenge 3 de maig, a les 18.00 hores, en el Centre Sociocultural amb ‘La ciudad está tranquila’. Els protagonistes són personatges molt heterogenis que viuen en un món banal i confús. Michèle és treballadora d’una llotja de peix l’obsessió de la qual és salvar a la seua filla de les drogues. Paul traeix la vaga dels seus companys estibadors i es fa taxista. Vivianne és una professora de música que ja no pot suportar la ideologia dretana del seu marit. Abderramane és un home que ix de presó completament transformat i només pensa a ajudar als seus germans. Gérard viu obsessionat per la idea de la mort. I els pares de Paul, ja jubilats, han decidit que ja no votaran mai més.

La pel·lícula es projectarà en versió original subtitulada.